Траякураўскія могілкі

**Траякураўскія могілкі** () — адкрытыя для наведвання могілкі ў Маскве, філіял Новадзявочых могілак. Размешчаны на захадзе Масквы ў былым сяле Траякурава па адрасе Рабінавая вуліца, 24. Займаюць плошчу 21 га. Ад сяла і сядзібы захаваўся комплекс сажалак і мураваная царква Мікалая Цудатворцы. Могілкі ствараліся ў першую чаргу для выдатных дзяржаўны і палітычных дзеячаў.

Пры стварэнні могілак на тэрыторыі сядзібы ў 1962 у іх склад увайшоў гай, але ў 1966 яго вылучылі пад выкарыстанне ў рэкрэацыйных мэтах, такім чынам тэрыторыя могілак скарацілася з 34 да 14 га (у наш час плошча складае каля 21 га). У 1970-я гады разабралі панскі дом, ад сядзібных будоў на гэты момант захавалася толькі царква Мікалая Цудатворцы.

У 2011 годзе ахоўная тэрыторыя сядзібы «Траякурава», куды ўваходзіць таксама Кунцаўскія і Рублёўскія могілкі, была скарочана ў два разы. Паводле папярэдніх падлікаў, на прырэзанай тэрыторыі можна размясціць каля пяці тысяч магіл.

Паводле звестак «Камсамольскай праўды», у 2013 годзе цэннік на ўчастак на Траякураўскіх могілках пачынаўся ад 2 млн рублёў. The Village адзначае, што ў 2015 на гэтых могілках самы высокі стартавы кошт за месца сярод могілак Масквы. Глава ДБУ «Рытуал» у інтэрв’ю «РІА Навіны» ад 2017 года гаварыў, што кошт аднаго ўчастку можа складаць некалькі мільёнаў рублёў, таксама ў будынках на могілках можна размясціць каля 120 чалавек для памінальнай вячэры.

У 2016 буйныя маскоўскія могілкі былі абсталяваны станцыямі бесправоднага інтэрнэту, які будзе даступны бясплатна «ў тых некропалях, наведванне якіх носіць культурна-асветніцкі характар». На Траякураўскіх могілках такім месцам з’яўляецца «зона эмацыйнай разгрузкі» — каля ўваходу і на цэнтральнай алеі. У гэтым жа годзе кампанія «Рытуал» абнавіла навігацыю на могілкі, а ў 2017-м адкрыла конкурс на стварэнне дызайну для гандлёвых пунктаў. У 2017 годзе Траякурава павінна ўвайсці ў праграму рэнавацыі 20-ці найбуйнейшых маскоўскіх могілах, мэрыя сталіцы аб’яўляла пра намер адрамантаваць дарожнае пакрыццё.

Адміністрацыя могілак праводзіць экскурсіі па магілах знакамітых людзей. «Мослента» адзначае, што на некаторых могілках, у тым ліку Траякураўскіх, пасля расшырэння могуць з’явіцца ўчасткі пад сямейныя пахаванні.

## Магілы вядомых людзей 
На Траякураўскіх могілках пахаваны дзеячы расійскай культуры: скрыпач Дзмітрый Коган, акцёры Вера Глаголева, Уладзімір Талаконнікаў, Уладзіслаў Галкін і Наталля Крачкоўская, спявачка Тамара Міянсарава, касманаўт Георгій Грэчка (пахаваны на Алеі касманаўтаў, створанай у 2010 годзе), палітыкі Барыс Нямцоў и Генадзь Селязнёў, дыпламат Віталь Чуркін, а таксама журналісты расійскіх СМІ, якія патрапілі пад абстрэл пад Луганскам, загінулы падчас страляніны ў школе № 263 г. Масквы паліцэйскі Сяргей Бушуеў і шматлікія іншыя. На Траякураўскіх могілках знаходзіцца магіла Сон Хэ Рым — маці Кім Чэн Нама, зводнага брата паўночнакарэйскага лідара.

## Крыніцы 
## Літаратура 
# 
# 
# 

## Спасылкі 
* Сайт могілак
* Віртуальны некропаль
* Спіс пахаванняў на Траякураўскіх могілках
* Траякураўскія могілкі на сайце ДУП «Рытуал»

Катэгорыя:Могілкі паводле алфавіта
Катэгорыя:Могілкі Масквы

Катэгорыя:З’явіліся ў 1962 годзе
Катэгорыя:1962 год у Маскве